*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*132. számú előterjesztés*

Bátaszék Város Önkormányzat Képviselő-testületének 2022. június 22-én

16 órakor megtartandó ülésére


Hozzájárulás harangláb elhelyezéséhez a Romkertben


|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Tóthné Lelkes Erika pénzügyi irodavezető  **Tárgyalja:**  PG Bizottság: 2022. 06. 21 |

***Tisztelt Képviselő- testület!***

Mint az Önök előtt is ismert megtalálásra került Bátaszék város közigazgatási területén, a korábban még lakott Dolina település részen az akkoriban ott állt kápolna harangja.

A fellelt harangot minél több érdeklődő számára érdemes bemutatni. A bemutatás helye a mellékletben szereplő helyszínrajzon került szerepeltetésre, ami önkormányzati tulajdonú ingatlan, 957/1 hrsz.





Kürtösi plébános a plébánia képviseletében egyetértett a harang ebben a formában történő elhelyezésével a megjelölt helyszínen, de a továbbiakban az örökségvédelmi hatósággal szükséges az egyeztetést lefolytatni, mivel műemléki a környezet.

A harangláb készítéséhez a faanyag id. Tóth Béla felajánlása lesz. A faszerkezet elkészítése Schrot Zoltánnal került egyeztetésre. A harangláb felállítására 2022. szeptember 9. napig sor kerülne, mert a tervek szerint a testvértelepülési ünnepség keretében ezen a napon felavatásra és megáldásra kerülne.

A telepítésre és egyéb általános költségekre (betonozás, egyéb anyagköltségek, stb.) javaslunk 500.000 Ft keretösszeget biztosítani az általános tartalékkeret terhére.

**H a t á r o z a t i j a v a s l a t :**

**harangláb elhelyezésére a Romkertben**

Bátaszék Város Önkormányzatának Képviselő-testülete,

1. egyetért a Dolinai harang harangláb fa szerkezeten a 957/1 hrsz.-on történő elhelyezésével,
2. a telepítésre és egyéb általános költségekre 500.000,-Ft összegű forrást biztosít az önkormányzat 2022. évi költségvetésének általános tartalékkerete terhére,
3. felkéri Bátaszék Közös Önkormányzati Hivatal Jegyzőjét, hogy a telepítést megelőző előkészítési munkát kezdje meg.

*Határidő:* 2022. augusztus 31.

*Felelős:* Kondriczné dr. Varga Erzsébet jegyző

*Határozatról értesül:*

Bátaszéki KÖH Városüz-i Iroda

Bátaszéki KÖH Pénzügyi Iroda

irattár